अयोध्या: उत्तर प्रदेश के मुख्यमंत्री योगी आदित्यनाथ ने आज अयोध्या में रामलला और हनुमानगढ़ी मंदिर के दर्शन किये। पूजा अर्चना के बाद मुख्यमंत्री ने कहा कि अयोध्या में मंदिर था, मंदिर है और मंदिर रहेगा इसमें कोई संदेह नहीं है। उन्होंने कहा कि जो भी अयोध्या आता है रामलला के दर्शन के लिए जरूर आता है। अयोध्या में मंदिर बनने के सवाल पर योगी ने कहा, ”जहां तक राम मंदिर की बात है, संवैधानिक दायरे में रह कर ही सरकार काम करेगी।”